ddrg/super_eurlex huggingface dataset:
30. Julistus Euroopan unionin toiminnasta tehdyn sopimuksen 104 artiklasta

Konferenssi vahvistaa 104 artiklan osalta, että unionin ja jäsenvaltioiden talous- ja finanssipolitiikan on perustuttava kasvupotentiaalin parantamiseen ja julkisen talouden terveen rahoitusaseman varmistamiseen. Vakaus- ja kasvusopimus on näiden tavoitteiden saavuttamisen kannalta tärkeä väline.

Konferenssi vahvistaa pitävänsä kiinni vakaus- ja kasvusopimukseen liittyvistä määräyksistä, jotka ovat kehys, jonka puitteissa jäsenvaltioiden finanssipolitiikkoja on sovitettava yhteen.

Konferenssi vahvistaa, että sääntöihin perustuva järjestelmä on paras tae siitä, että sitoumuksia noudatetaan ja että kaikkia jäsenvaltioita kohdellaan tasavertaisesti.

Näissä puitteissa konferenssi vahvistaa myös sitoutumisensa Lissabonin strategian tavoitteisiin: työpaikkojen luomiseen, rakenneuudistuksiin ja sosiaaliseen yhteenkuuluvuuteen.

Unioni pyrkii saavuttamaan tasapainoisen talouskasvun ja hintavakauden. Talous- ja finanssipolitiikoille on tämän vuoksi asetettava oikeat painopisteet, joiden tavoitteina ovat talousuudistukset, innovaatiot, kilpailukyky sekä yksityisten investointien ja kulutuksen lisääminen heikon talouskasvun aikana. Tämän olisi ilmettävä kansallisella ja unionin tasolla tehtävissä talousarviopäätöksissä erityisesti perussopimusten ja vakaus- ja kasvusopimuksen mukaista kurinalaista budjettipolitiikkaa noudattaen tehtävinä julkisen talouden tulojen ja menojen rakenteen uudistuksina.

Jäsenvaltioilla on edessään talousarvioon ja talouteen liittyviä haasteita, joissa korostuu terveen finanssipolitiikan merkitys koko suhdannekierron ajan.

Konferenssi on yhtä mieltä siitä, että jäsenvaltioiden olisi aktiivisesti käytettävä taloudellisen elpymisen kausia vahvistaakseen julkista talouttaan ja parantaakseen rahoitusasemaansa. Tavoitteena on hyvän suhdanteen aikana saavuttaa asteittain talouden ylijäämä, mikä antaa tarpeellista liikkumavaraa sopeutua talouden laskusuhdanteisiin ja myötävaikuttaa siten julkisen talouden kestävyyteen pitkällä aikavälillä.

Jäsenvaltiot odottavat kiinnostuneina komission mahdollisia ehdotuksia ja jäsenvaltioiden uusia esityksiä vakaus- ja kasvusopimuksen täytäntöönpanon tehostamiseksi ja selkeyttämiseksi. Jäsenvaltiot toteuttavat kaikki tarpeelliset toimenpiteet talouksiensa kasvupotentiaalin parantamiseksi. Tätä tavoitetta voitaisiin tukea talouspolitiikan aiempaa paremmalla yhteensovittamisella. Tämä julistus ei rajoita vakaus- ja kasvusopimuksesta tulevaisuudessa käytävää keskustelua.

--------------------------------------------------
Lissabonin sopimus Euroopan unionista tehdyn sopimuksen ja Euroopan yhteisön perustamissopimuksen muuttamisesta, allekirjoitettu Lissabonissa 13 päivänä joulukuuta 2007 - B. Perussopimuksiin liitettyjä pöytäkirjoja koskevat julistukset - 49. Julistus Italiasta



Virallinen lehti nro 306 , 17/12/2007 s. 0265 - 0266



49. Julistus Italiasta Konferenssi panee merkille, että Euroopan talousyhteisön perustamissopimukseen, sellaisena kuin se on Euroopan unionista tehdyllä sopimuksella muutettuna, vuonna 1957 liitetyssä pöytäkirjassa Italiasta todettiin, että: "KORKEAT SOPIMUSPUOLET, JOTKA HALUAVAT ratkaista eräät Italiaa koskevat erityisongelmat; OVAT SOPINEET seuraavista määräyksistä, jotka liitetään tähän sopimukseen: YHTEISÖN JÄSENVALTIOT, KIINNITTÄVÄT HUOMIOTA siihen, että Italian hallitus on sitoutunut toteuttamaan talouskasvua koskevan kymmenvuotisohjelman, jonka tarkoituksena on Italian talouselämän rakenteellisen epätasapainon korjaaminen erityisesti kehittämällä maan heikoimmin kehittyneiden eteläisten alueiden ja saaristoalueiden perusrakennetta sekä luomalla uusia työpaikkoja työttömyyden poistamiseksi, PALAUTTAVAT MIELEEN, että kansainväliset yhteistyöjärjestöt, joiden jäseniä jäsenvaltiotkin ovat, ovat ottaneet huomioon Italian hallituksen ohjelman periaatteet ja tavoitteet ja hyväksyneet ne, TUNNUSTAVAT, että Italian hallituksen ohjelman tavoitteiden toteutuminen on niiden yhteisen edun mukaista, SOPIVAT Italian hallituksen auttamiseksi tämän tehtävän toteuttamisessa suosittelevansa yhteisön toimielimille, että ne ottavat käyttöön kaikki tässä sopimuksessa määrätyt keinot ja menettelyt varsinkin käyttämällä aiheellisella tavalla Euroopan investointipankin ja Euroopan sosiaalirahaston varoja, OVAT SITÄ MIELTÄ, että yhteisön toimielinten on tätä sopimusta soveltaessaan otettava huomioon Italian hallituksen lähivuosina jatkuvat ponnistelut sekä tarve välttää sellaisten vaarallisten jännitteiden syntymistä erityisesti maksutaseessa tai työllisyystilanteessa, jotka saattaisivat vaarantaa tämän sopimuksen soveltamisen Italiassa, TUNNUSTAVAT erityisesti, että 109 h ja 109 i artiklaa sovellettaessa on huolehdittava siitä, että Italian hallitukselta pyydetyt toimenpiteet turvaavat sen talouskasvua ja väestön elintason nostamista edistävän ohjelman toteuttamisen." --------------------------------------------------
Lissabonin sopimus Euroopan unionista tehdyn sopimuksen ja Euroopan yhteisön perustamissopimuksen muuttamisesta, allekirjoitettu Lissabonissa 13 päivänä joulukuuta 2007 - B. Perussopimuksiin liitettyjä pöytäkirjoja koskevat julistukset - 46. Julistus osaksi Euroopan unionia sisällytetystä Schengenin säännöstöstä tehdyn pöytäkirjan 5 artiklan 3 kohdasta



Virallinen lehti nro 306 , 17/12/2007 s. 0264 - 0264



46. Julistus osaksi Euroopan unionia sisällytetystä Schengenin säännöstöstä tehdyn pöytäkirjan 5 artiklan 3 kohdasta Konferenssi palauttaa mieleen, että jos neuvosto ei tee päätöstä ensimmäisen asiasisältöä koskevan keskustelun jälkeen, komissio voi tehdä muutetun ehdotuksen neuvostossa neljän kuukauden kuluessa tapahtuvaa asiasisällön uudelleen tarkastelua varten. --------------------------------------------------
Lissabonin sopimus Euroopan unionista tehdyn sopimuksen ja Euroopan yhteisön perustamissopimuksen muuttamisesta, allekirjoitettu Lissabonissa 13 päivänä joulukuuta 2007 - A. Perussopimusten määräyksiä koskevat julistukset - 41. Julistus Euroopan unionin toiminnasta tehdyn sopimuksen 308 artiklasta



Virallinen lehti nro 306 , 17/12/2007 s. 0262 - 0262



41. Julistus Euroopan unionin toiminnasta tehdyn sopimuksen 308 artiklasta Konferenssi julistaa, että Euroopan unionin toiminnasta tehdyn sopimuksen 308 artiklan 1 kohdassa olevalla viittauksella unionin tavoitteisiin tarkoitetaan Euroopan unionista tehdyn sopimuksen 2 artiklan 2 ja 3 kohdassa esitettyjä tavoitteita sekä mainitun sopimuksen 2 artiklan 5 kohdassa esitettyjä tavoitteita Euroopan unionin toiminnasta tehdyn sopimuksen viidennen osan mukaisen ulkoisen toiminnan osalta. On siis poissuljettu, että Euroopan unionin toiminnasta tehdyn sopimuksen 308 artiklaan perustuvalla toiminnalla voitaisiin pyrkiä ainoastaan Euroopan unionista tehdyn sopimuksen 2 artiklan 1 kohdassa esitettyihin tavoitteisiin. Tässä yhteydessä konferenssi panee merkille, että Euroopan unionista tehdyn sopimuksen 15 b artiklan 1 kohdan mukaisesti yhteisen ulko- ja turvallisuuspolitiikan alalla ei voida antaa lainsäätämisjärjestyksessä hyväksyttäviä säädöksiä. --------------------------------------------------
FI Euroopan unionin virallinen lehti C 326/1

13 päivänä joulukuuta 2007 allekirjoitetun

LISSABONIN SOPIMUKSEN

HYVÄKSYNEEN HALLITUSTENVÄLISEN KONFERENSSIN PÄÄTÖSASIAKIRJAAN LIITETYT JULISTUKSET

A. PERUSSOPIMUSTEN MÄÄRÄYKSIÄ KOSKEVAT JULISTUKSET

28. Julistus Euroopan unionin toiminnasta tehdyn sopimuksen 98 artiklasta

Konferenssi toteaa, että 98 artiklan määräyksiä on sovellettava nykyisen käytännön mukaisesti. Ilmaisua ”toimenpiteitä Saksan jaosta aiheutuneen taloudellisen haitan korvaamiseksi, jos toimenpiteet ovat tarpeen tietyille Saksan liittotasavallan alueille, joihin jako on vaikuttanut” on tulkittava Euroopan unionin tuomioistuimen olemassa olevan oikeuskäytännön mukaisesti.
FI Euroopan unionin virallinen lehti C 326/1

13 päivänä joulukuuta 2007 allekirjoitetun

LISSABONIN SOPIMUKSEN

HYVÄKSYNEEN HALLITUSTENVÄLISEN KONFERENSSIN PÄÄTÖSASIAKIRJAAN LIITETYT JULISTUKSET

A. PERUSSOPIMUSTEN MÄÄRÄYKSIÄ KOSKEVAT JULISTUKSET

29. Julistus Euroopan unionin toiminnasta tehdyn sopimuksen 107 artiklan 2 kohdan c alakohdasta

Konferenssi toteaa, että 107 artiklan 2 kohdan c alakohtaa on tulkittava Euroopan unionin tuomioistuimen olemassa olevan oikeuskäytännön mukaisesti siltä osin kuin on kyse näiden määräysten sovellettavuudesta niille tietyille Saksan liittotasavallan alueille myönnettyihin tukiin, joihin Saksan aikaisempi jako on vaikuttanut.
Euroopan unionin perusoikeuskirja - VII OSASTO - PERUSOIKEUSKIRJAN TULKINTAA JA SOVELTAMISTA KOSKEVAT YLEISET MÄÄRÄYKSET - 54 artikla - Oikeuksien väärinkäytön kielto



Virallinen lehti nro 303 , 14/12/2007 s. 0014 - 0014



54 artikla Oikeuksien väärinkäytön kielto Tämän perusoikeuskirjan määräysten ei saa tulkita antavan oikeutta ryhtyä sellaiseen toimintaan tai tehdä sellaista tekoa, jonka tarkoituksena on tehdä tyhjäksi jokin tässä perusoikeuskirjassa tunnustettu oikeus tai vapaus tai rajoittaa sitä laajemmalti kuin tässä perusoikeuskirjassa on sallittu. --------------------------------------------------
Euroopan unionin perusoikeuskirja - IV OSASTO - YHTEISVASTUU - 32 artikla - Lapsityövoiman käytön kielto ja nuorten suojelu työssä



Virallinen lehti nro 303 , 14/12/2007 s. 0009 - 0009



32 artikla Lapsityövoiman käytön kielto ja nuorten suojelu työssä Lapsityövoiman käyttö on kielletty. Työhön pääsemiseksi vaadittava vähimmäisikä ei saa olla alempi kuin ikä, jolloin oppivelvollisuus päättyy, sanotun kuitenkaan rajoittamatta nuorille suotuisampien sääntöjen soveltamista ja rajoitettuja poikkeuksia. Työhön otetuille nuorille on annettava heidän ikänsä mukaiset työolot ja -ehdot ja heitä on suojeltava taloudelliselta hyväksikäytöltä ja työltä, joka saattaa vahingoittaa heidän turvallisuuttaan, terveyttään tai fyysistä, henkistä, moraalista tai sosiaalista kehitystään tai haitata heidän koulutustaan. --------------------------------------------------
Euroopan unionin perusoikeuskirja - V OSASTO - KANSALAISTEN OIKEUDET - 39 artikla - Äänioikeus ja vaalikelpoisuus Euroopan parlamentin vaaleissa



Virallinen lehti nro 303 , 14/12/2007 s. 0010 - 0010



39 artikla Äänioikeus ja vaalikelpoisuus Euroopan parlamentin vaaleissa 1. Jokaisella unionin kansalaisella on äänioikeus ja vaalikelpoisuus Euroopan parlamentin vaaleissa siinä jäsenvaltiossa, jossa hän asuu, samoin edellytyksin kuin kyseisen jäsenvaltion omilla kansalaisilla. 2. Euroopan parlamentin jäsenet valitaan yleisillä, välittömillä, vapailla ja salaisilla vaaleilla. --------------------------------------------------
Euroopan unionin perusoikeuskirja - V OSASTO - KANSALAISTEN OIKEUDET - 41 artikla - Oikeus hyvään hallintoon



Virallinen lehti nro 303 , 14/12/2007 s. 0010 - 0011



41 artikla Oikeus hyvään hallintoon 1. Jokaisella on oikeus siihen, että unionin toimielimet, elimet ja laitokset käsittelevät hänen asiansa puolueettomasti, oikeudenmukaisesti ja kohtuullisessa ajassa. 2. Tähän oikeuteen sisältyy erityisesti: a) jokaisen oikeus tulla kuulluksi ennen kuin häntä vastaan ryhdytään yksittäiseen toimenpiteeseen, joka vaikuttaa häneen epäedullisesti; b) jokaisen oikeus tutustua häntä koskeviin asiakirjoihin ottaen huomioon oikeutetun luottamuksellisuuden, salassapitovelvollisuuden ja liikesalaisuuden vaatimukset; c) hallintoelinten velvollisuus perustella päätöksensä. 3. Jokaisella on oikeus saada unionilta korvaus niistä vahingoista, joita unionin toimielimet tai sen henkilökuntaan kuuluvat ovat aiheuttaneet tehtäviään suorittaessaan, jäsenvaltioiden lainsäädännön yhteisten yleisten periaatteiden mukaisesti. 4. Jokainen voi ottaa yhteyttä unionin toimielimiin jollakin perussopimusten kielistä, ja hänen on saatava vastaus samalla kielellä. --------------------------------------------------
FI Euroopan unionin virallinen lehti C 202/398

24 Artikla

Lapsen oikeudet

1. Lapsella on oikeus hänen hyvinvoinnilleen välttämättömään suojeluun ja huolenpitoon. Lapsen on saatava ilmaista vapaasti mielipiteensä. Lapsen mielipide on hänen ikänsä ja kehitystasonsa mukaisesti otettava huomioon häntä koskevissa asioissa.

2. Kaikissa lasta koskevissa viranomaisten tai yksityisten laitosten toimissa on ensisijaisesti otettava huomioon lapsen etu.

3. Jokaisella lapsella on oikeus ylläpitää henkilökohtaisia suhteita ja suoria yhteyksiä kumpaankin vanhempaansa säännöllisesti, jollei se ole lapsen edun vastaista.
FI Euroopan unionin virallinen lehti L 112/6

Kroatian tasavallan liittymisehdoista sekä Euroopan unionista tehdyn sopimuksen, Euroopan unionin toiminnasta tehdyn sopimuksen ja Euroopan atomienergiayhteisön perustamissopimuksen mukautuksista tehty

ASIAKIRJA

NELJÄS OSA

VÄLIAIKAISET MÄÄRÄYKSET

IV OSASTO

MUUT MÄÄRÄYKSET

39 artikla

Jos toimielinten SEUT:n kolmannen osan V osaston nojalla hyväksymien säädösten sekä toimielinten ennen Lissabonin sopimuksen voimaantuloa SEU:n VI osaston nojalla tai Euroopan yhteisön perustamissopimuksen kolmannen osan IV osaston nojalla hyväksymien säädösten saattamisessa osaksi kansallista lainsäädäntöä tai täytäntöönpanossa on Kroatiassa vakavia puutteita tai välittömiä riskejä tällaisten puutteiden syntymisestä, komissio voi kolmannen liittymistä seuraavan vuoden loppuun ulottuvana kautena hyväksyä jonkin jäsenvaltion perustellusta pyynnöstä tai omasta aloitteestaan ja jäsenvaltioita kuultuaan asiaankuuluvia toimenpiteitä ja määrätä tarkemmin niihin sovellettavat koskevat edellytykset ja järjestelyt.

Nämä toimenpiteet voivat merkitä asianomaisten säännösten ja päätösten soveltamisen tilapäistä keskeyttämistä Kroatian ja minkä tahansa muun jäsenvaltion tai muiden jäsenvaltioiden välisissä suhteissa, tämän kuitenkaan rajoittamatta tiiviin oikeudellisen yhteistyön jatkumista. Suojalausekkeeseen voidaan vedota seurannassa ilmenneiden seikkojen perusteella jo ennen liittymistä, ja hyväksytyt toimenpiteet tulevat voimaan liittymispäivänä jollei niissä määrätä myöhempää ajankohtaa. Toimenpiteitä ei saa pitää voimassa kauempaa kuin on ehdottomasti tarpeen ja ne on joka tapauksessa poistettava, kun puutteet on korjattu. Niitä voidaan kuitenkin soveltaa ensimmäisessä kohdassa tarkoitetun määräajan jälkeen niin kauan kuin nämä puutteet ovat olemassa. Komissio voi jäsenvaltioita kuultuaan tarvittaessa mukauttaa toimenpiteitä sitä mukaa kuin Kroatia edistyy todettujen puutteiden korjaamisessa. Komissio ilmoittaa neuvostolle hyvissä ajoin suojatoimenpiteiden peruuttamisesta ja ottaa asianmukaisesti huomioon neuvoston tältä osin esittämät huomautukset.
—

Kaikkea näiden yritysten 1 päivästä maaliskuuta 2006 lähtien saamaa valtiontukea on pidettävä rakenneuudistustukena. Näiden yritysten on annettava rakenneuudistussuunnitelmaan omista varoistaan rahoitusosuus, jonka on oltava todellinen, valtion tuesta irrallinen ja vähintään 40 prosenttia rakenneuudistuksen kokonaiskustannuksista.
Asiakirja Norjan kuningaskunnan, Itävallan tasavallan, Suomen tasavallan ja Ruotsin kuningaskunnan liittymisehdoista ja niiden sopimusten mukautuksista, joihin Euroopan unioni perustuu - Päätösasiakirja - III. Muut julistukset - G. Norjan kuningaskunnan julistukset - 40. Norjan kuningaskunnan julistus avoimuudesta



Virallinen lehti nro C 241 , 29/08/1994 s. 0395



40. Norjan kuningaskunnan julistus avoimuudesta Norjan kuningaskunta suhtautuu myönteisesti unionissa nykyisin tapahtuvaan kehitykseen kohti suurempaa julkisuutta ja avoimuutta. Norjassa avoin hallinto, johon kuuluu virallisten asiakirjojen julkisuus, on oikeudellisesti ja poliittisesti ensisijainen periaate. Norjan kuningaskunta jatkaa tämän periaatteen soveltamista unionin jäsenyydestä aiheutuvien oikeuksiensa ja velvoitteidensa mukaisesti.
Asiakirja Norjan kuningaskunnan, Itävallan tasavallan, Suomen tasavallan ja Ruotsin kuningaskunnan liittymisehdoista ja niiden sopimusten mukautuksista, joihin Euroopan unioni perustuu - Neljäs osa: Siirtymätoimenpiteet - IV osasto: Suomea koskevat siirtymätoimenpiteet - 4 luku: Ulkosuhteet, mukaan luettuna tulliliitto - 100 artikla



Virallinen lehti nro C 241 , 29/08/1994 s. 0039



100 artikla 1. Suomen tasavalta soveltaa 1 päivästä tammikuuta 1995: a) kansainvälistä tekstiilikauppaa koskevaa järjestelyä 20 päivältä joulukuuta 1973, sellaisena kuin se on muutettuna tai sen voimassaoloaikaa on pidennetty 31 päivänä heinäkuuta 1986, 31 päivänä heinäkuuta 1991, 9 päivänä joulukuuta 1992 ja 9 päivänä joulukuuta 1993 tehdyillä pöytäkirjoilla, tai GATTin Uruguayn kierroksen kauppaneuvottelujen tuloksena syntynyttä tekstiilejä ja vaatetusalan tuotteita koskevaa sopimusta, jos viimeksi mainittu on voimassa liittymispäivänä; b) yhteisön kolmansien maiden kanssa tekemiä kahdenvälisiä tekstiilisopimuksia ja -järjestelyjä. 2. Yhteisö neuvottelee 1 kohdassa tarkoitettuihin kahdenvälisiin sopimuksiin ja järjestelyihin liittyvistä pöytäkirjoista asianomaisten kolmansien maiden kanssa mukauttaakseen asianmukaisesti tekstiili- ja vaatetusalan tuotteiden yhteisöön suuntautuvan viennin määrälliset rajoitukset. 3. Jollei 2 kohdassa tarkoitettuja pöytäkirjoja ole tehty 1 päivään tammikuuta 1995 mennessä, yhteisö toteuttaa toimenpiteet kyseisen tilanteen korjaamiseksi sekä tarvittavia siirtymäkauden mukautuksia koskevat toimenpiteet sen varmistamiseksi, että yhteisö soveltaa sopimukset.
Amsterdamin sopimus Euroopan unionista tehdyn sopimuksen, Euroopan yhteisöjen perustamissopimusten ja niihin liittyvien tiettyjen asiakirjojen muuttamisesta - Konferenssin hyväksymät julistukset - Julistus Europaan yhteisön perustamissopimuksen 188 c artiklan 3 kohdasta



Virallinen lehti nro C 340 , 10/11/1997 s. 0137



Amsterdamin sopimus Euroopan unionista tehdyn sopimuksen, Euroopan yhteisöjen perustamissopimusten ja niihin liittyvien tiettyjen asiakirjojen muuttamisesta - Konferenssin hyväksymät julistukset - Julistus Europaan yhteisön perustamissopimuksen 188 c artiklan 3 kohdasta Konferenssi kehottaa tilintarkastustuomioistuinta, Euroopan investointipankkia ja komissiota pitämään voimassa nykyisen kolmikantasopimuksen. Jos jokin osapuoli vaatii uutta tekstiä tai tekstin tarkistusta, osapuolten on pyrittävä pääsemään sopimukseen tällaisesta tekstistä ottaen huomioon kunkin edut.
Euroopan hiili- ja teräsyhteisön perustamissopimus (EHTY) - Toinen osasto - Yhteisön toimielimet - IV luku - Yhteisön tuomioistuin - 32 b artikla





Euroopan hiili- ja teräsyhteisön perustamissopimus (EHTY) - Toinen osasto - Yhteisön toimielimet - IV luku - Yhteisön tuomioistuin - 32 b artikla (*) (*) Artikla on lisätty yhteisistä toimielimistä tehdyn yleissopimuksen 4 artiklan 2 kohdan a alakohdalla. Tuomarit ja julkisasiamiehet valitaan henkilöistä joiden riippumattomuus on kiistaton ja jotka joko täyttävät kotimaassaan korkeimpien tuomarin virkojen kelpoisuusvaatimukset tai ovat tunnetusti päteviä lainoppineita ja heidät nimitetään jäsenvaltioiden hallitusten yhteisellä sopimuksella kuudeksi vuodeksi kerrallaan. Osa tuomareista vaihtuu joka kolmas vuosi. Tämä koskee vuoroin kahdeksaa ja vuoroin seitsemää tuomaria (**). (**) Toinen ja kolmas kohta sellaisina kuin ne ovat muutettuina LA A/FIN/SE:n 21 artiklalla siinä muodossa kuin se on tarkistettuna MP LA A/FIN/SE:n 12 artiklalla. Osa julkisasiamiehistä vaihtuu joka kolmas vuosi. Tämä koskee joka kerran neljää julkisasiamiestä (***). (***) Kolmas kohta sellaisena kuin se on muutettuna LA A/FIN/SE:n 21 artiklalla siinä muodossa kuin se on tarkistettuna MP LA A/FIN/SE:n 12 artiklalla. Tuomari tai julkisasiamies jonka toimikausi päättyy voidaan nimittää uudeksi toimikaudeksi. Tuomarit valitsevat yhteisön tuomioistuimen presidentin keskuudestaan kolmeksi vuodeksi kerrallaan. Sama henkilö voidaan valita uudeksi toimikaudeksi.
Euroopan hiili- ja teräsyhteisön perustamissopimus (EHTY) - Pöytäkirja Euroopan hiili- ja teräsyhteisön tuomioistuimen perussäännöistä - III osasto - Asian käsittely - Tuomiot - 31 artikla





Euroopan hiili- ja teräsyhteisön perustamissopimus (EHTY) - Pöytäkirja Euroopan hiili- ja teräsyhteisön tuomioistuimen perussäännöistä - III osasto - Asian käsittely - Tuomiot - 31 artikla Presidentti esittelijänä toimiva tuomari ja kirjaaja allekirjoittavat tuomiot. Ne luetaan julkisessa istunnossa.
Euroopan hiili- ja teräsyhteisön perustamissopimus (EHTY) - Toinen osasto - Yhteisön toimielimet - IV luku - Yhteisön tuomioistuin - 41 artikla





Euroopan hiili- ja teräsyhteisön perustamissopimus (EHTY) - Toinen osasto - Yhteisön toimielimet - IV luku - Yhteisön tuomioistuin - 41 artikla Ainoastaan yhteisön tuomioistuimella on toimivalta antaa ennakkoratkaisu komission tai neuvoston ratkaisujen pätevyydestä jos tällainen kysymys tulee esille kansallisen tuomioistuimen käsiteltäväksi saatetun riita-asian yhteydessä.
Euroopan hiili- ja teräsyhteisön perustamissopimus (EHTY) - Yleissopimus siirtymämääräyksistä - Toinen osa - Yhteisön suhteet kolmansiin maihin - II luku - Vienti - 18 artikla





Euroopan hiili- ja teräsyhteisön perustamissopimus (EHTY) - Yleissopimus siirtymämääräyksistä - Toinen osa - Yhteisön suhteet kolmansiin maihin - II luku - Vienti - 18 artikla Kunnes valuutan sääntelyä koskevat määräykset viejien käyttöön annetusta valuutasta eri jäsenvaltioissa on yhdenmukaistettu on toteutettava erityisiä toimenpiteitä jotta jäsenvaltioiden välisten tullien ja määrällisten rajoitusten poistaminen ei johda siihen että osajäsenvaltioista menettää niiden yritysten viennillä hankitun kolmansien maiden valuutan. Jäsenvaltiot sitoutuvat tätä periaatetta soveltaessaan olemaan antamatta edellä tarkoitettujen määräysten nojalla hiilen ja teräksen viejille suurempia etuja valuutan käyttämisessä kuin mitä tuotteen alkuperäjäsenvaltion määräysten nojalla annetaan. Komissio on toimivaltainen valvomaan edellä tarkoitettujen toimenpiteiden toteuttamista suosituksin jotka se neuvostoa kuultuaan antaa hallituksille.
Euroopan hiili- ja teräsyhteisön perustamissopimus (EHTY) - Yleissopimus siirtymämääräyksistä - Toinen osa - Yhteisön suhteet kolmansiin maihin - III luku - Poikkeus suosituimmuuskohtelusta - 20 artikla





Euroopan hiili- ja teräsyhteisön perustamissopimus (EHTY) - Yleissopimus siirtymämääräyksistä - Toinen osa - Yhteisön suhteet kolmansiin maihin - III luku - Poikkeus suosituimmuuskohtelusta - 20 artikla 1. Niiden maiden osalta joilla tullitariffeja ja kauppaa koskevan yleissopimuksen 1 artiklan nojalla on oikeus suosituimmuuskohteluun jäsenvaltioiden on yhdessä mainitun yleissopimuksen sopimuspuolten kanssa toteutettava toimenpiteet jotta mainitun 1 artiklan säännökset eivät olisi esteenä sopimuksen määräysten soveltamiselle. Tarvittaessa GATTia pyydetään kokoontumaan tätä varten ylimääräiseen istuntoon. 2. Niiden maiden osalta jotka eivät ole tullitariffeja ja kauppaa koskevan yleissopimuksen sopimuspuolia mutta joilla voimassa olevien kahdenvälisten sopimusten nojalla on oikeus suosituimmuuskohteluun ryhdytään neuvotteluihin heti sopimuksen allekirjoittamisen jälkeen. Jos maat joita asia koskee eivät anna suostumustaan sitoumusten muuttaminen tai irtisanominen toteutetaan mainituissa sitoumuksissa vahvistettujen ehtojen mukaisesti. Jos jokin maa ei anna suostumustaan jäsenvaltioille tai yhdelle niistä muut jäsenvaltiot sitoutuvat antamaan toisilleen todellista tukea mikä voi johtaa jopa siihen että kaikki jäsenvaltiot irtisanovat kyseisen maan kanssa tehdyt sopimukset.
Euroopan hiili- ja teräsyhteisön perustamissopimus (EHTY) - Toinen osasto - Yhteisön toimielimet - I luku - Komissio - 15 artikla





Euroopan hiili- ja teräsyhteisön perustamissopimus (EHTY) - Toinen osasto - Yhteisön toimielimet - I luku - Komissio - 15 artikla Komission päätökset suositukset ja lausunnot perustellaan ja niissä viitataan niihin lausuntoihin jotka on hankittava. Jos päätökset ja suositukset koskevat yksittäistapauksia ne velvoittavat niitä joille ne on osoitettu siitä alkaen kun ne on annettu tiedoksi asianosaisille. Muissa tapauksissa päätösten ja suositusten soveltamiseksi riittää niiden julkaiseminen. Komissio vahvistaa yksityiskohtaiset säännöt tämän artiklan täytäntöönpanosta.